**Sportslig Analyse af Talent- og Elitemiljøer (SATE)**

SATE-analyse udfyldes af den enkelte klub/organisation, og giver mulighed for at evaluere klubbens/organisationens talent- og elitearbejde. De nedenstående kategorier skal udfyldes så fyldestgørende som muligt om klubbens/organisationen talent- og elitemiljø. Oplysningerne danner baggrund for en talentanalyse foretaget af Eliteidræt Aarhus i samarbejde med klubben, der vurderer det sportslige niveau og -set-up samt talent- og elitemiljø. Oplysningerne danner endvidere baggrund for vurderinger af mulighederne for at kunne opnå støtte fra EIA, herunder ESAA. Det forventes at ansøgeren inddrager alle relevante oplysninger indenfor hver kategori.

Udfyldt af:Navn, titel i klub/organisation og dato

Esben Fonnesbek, Sportslig Ansvarlig, Brydeklubben Thrott – 260423

1. Klub/Organisation: Brydeklubben Thrott er stiftet i 1919 og er dermed en af landets ældste brydeklubber. Klubben er en af Danmarks største brydeklubber og har i årevis udviklet talenter på den danske og internationale brydescene. Klubben tilbyder udover brydning også funktionel træning, samt andre motionstilbud. Brydeklubben Thrott er stærkt funderet i lokalmiljøet samt Aarhus by. Klubben er primært drevet af en stor skare af frivillige, der hjælper klubben med alle slags formål, lige fra træner og holdlederopgaver, til fundraising og hjælperopgaver ved koncerter o.lign. Internationalt er Thrott en anerkendt klub, også for store internationale turneringer og træningssamlinger gennem den seneste årrække, med Aarhus Open som flagskib, hvor der i 2019 deltog brydere fra 16 nationer.

# Udviklingsstatus for talent- og elitearbejde:

**2.1 Udvikling siden seneste SATE-analyse**

Det sidste år har været præget af en lang række aktiviteter, særligt for U17 og U20 bryderne, hvor vi netop har kvalificeret to brydere til landsholdet og Nordisk Mesterskab. Det er via gode præstationer både på træningssamlinger men også turneringer i Tallinn, Paris, Utrecht og Prag at udtaget nu endelig er kommet i hus. Desuden har Mathias Bak og Oliver Krüger begge repræsenterede Thrott og Danmark ved VM i efteråret sidste år. Ved sidste års Senior DM vandt Thrott 3 individuelle titler og blev bedste klub, for 2. gang på 3 år.

Siden sidste år har vi med en ekstra bevilling fra EIÅ og udefra i stort omfang fortsat arbejdet med mentaltræning, ligesom Simon Stewart arbejder videre med den fysiske del for Mathias Bak.

**2.2 Beskrivelse af klubbens organisation og ledelse** (herunder formand og talent/elite ansvarlig)

Brydeklubben Throtts øverste myndighed er den årlige generalforsamling, hvor bestyrelsen, der består af formand, kasserer, 5 b-medlemmer samt 2 suppleanter vælges. Brydeklubben Thrott drives af en bestyrelse bestående af 7 personer, samt 10-12 udvalgsmedlemmer i diverse udvalg, forankret i bestyrelsen. Det sportslige ansvar ligger hos Talent og Eliteudvalget, der foruden repræsentanter fra alle årgange tæller Brydeklubbens Throtts formand. Dermed er der rød tråd i den sportslige linje fra begynderhold til talent/elitearbejdet og bestyrelsens arbejde.  
  
Talent og Eliteudvalget i Brydeklubben Thrott:  
Esben Fonnesbek, Sportslig ansvarlig, ESAA Koordinator og bestyrelsesmedlem  
Bagir Bogdanov, Headcoach og ESAA Træner  
Lars Fonnesbek, ass. Træner ESAA og Talenthold   
Kristian Jaquet, Formand for Brydeklubben Thrott  
Mikkel Wind, Børnetræner og ATK Koordinator  
Vacant, Aktiv repræsentant

**2.3 Beskrivelse af økonomi/støttekoncept på talent- og eliteområdet:**

Brydeklubben Throtts bestyrelse har i budgettet prioriteret en anseelig del af klubbens samlede økonomi til talent og elitearbejdet.   
De økonomiske midler går til ansættelse af Throtts Headcoach der forestår 8 ugentlige træningspas for talent og elitehold i klubben, turneringsdeltagelser, samlinger og sparringspartnere fra ind og udland, rekvisitter mv. Desuden deltager han i udvalgte børne/ungdomstræninger for at sikre den røde tråd. Derudover understøtter klubben muligheden for individuelle sponsorater og støtte fra sponsorer til den enkelte udøver. Konkret er der indgået en del mindre sponsoraftaler til at støtte Mathias Bak’s OL Paris satsning

**2.4 Har klubben en daglig administration/sekretariat?** nej

**2.5 Har klubben formelle samarbejdsaftaler med andre klubber?** ja

* Hvis ja beskrives hvilke:  
  "Team Jylland" (8 jyske klubber) og fælles turneringsdeltagelser  
  Sportsschule Frankfurt Oder, Olympiastützpunkt Brandenburg, udvekslingsaftale hvor Aarhus Brydere har taget 10. klasse på den tyske sportsskole.  
  Liepaja Sport School Letland, udveksling af brydere der tager træningsophold i Aarhus.   
  Lituaens nationale olympiske træningscenter, sender brydere som sparring til Århus og vi rejser til Vilnius   
  Ukrainsk regionshold fra Kramatorsk, der har boet og trænet i Århus i Marts 2023

**2.6 Nationalt resultatniveau i klubben:**

Bedste klub ved senior DM 2 gange de seneste 3 år, 3 individuelle DM Guld i 2022. De seneste 5 år har Brydeklubben Thrott været bedste klub ved DM i forskellige ungdomsrækker 4 gange og er i samme periode den næstmest vindende klub ved alle DM.   
I 2020 den mest vindende klub til DM på tværs af alle aldersklasser i Danmark

**2.7 Internationalt resultatniveau i klubben:**

Oliver Krüger valgte ved udgangen af 2022 af skifte klub, således han derfor ikke repræsenterer Thrott på landsholdet længere. Mathias Bak og Martynas Nemsevicius er fortsat på senior landshold. Tobias Fonnesbek er ikke længere listet på det officielle landshold.   
De seneste 8 år, har Brydeklubben Thrott været repræsenteret ved EM og VM både U18, U23 og senior ved Tobias Fonnesbek, Mathias Bak, Mikkel Wind, Kasper Ravn, Oliver Krüger og Martynas Nemsevicius. Martynas Nemsevicius har vundet EM Bronze i 2018 og blev nummer 5 i 2019.   
Trods at Oliver Krüger ikke længere repræsenterer Thrott, bør det alligevel noteres at Throtts og ESAA miljøet har opfostret en atlet, der for nylig var i sin første medaljekamp ved internationalt mesterskab.

**2.8 Resultatmålsætning for de kommende 2-3 år:**

Hovedmålet for Eliteholdet er OL kvalifikation 2024. Martynas Nemsevicius, Mathias Bak og eventuelt Tobias Fonnesbek forventes på dette tidspunkt at kandidere til kvalifikation  
Herudover er der årligt EM og VM både for Senior, Juniorer og Ungdom. Klubbens målsætning er at være repræsenteret med 4 gange ved disse mesterskaber i løbet af de næste 2 år.   
I 2023 er målsætningen at kvalificere yderligere brydere til Ungdomslandshold, samt at kvalificere Martynas Nemsevicius og Mathias Bak til Senior VM i Beograd der samtidig er første OL-kval

# Faciliteter:

**3.1 Beskrivelse af klubbens primære træningsfaciliteter:**

Brydeklubben Thrott har nogle af landets bedste træningsfaciliter, med egen træningssal i Åbyhallen. Herudover råder klubben over et mindre styrkelokale, samt brugsret til TD-styrkelokalerne på Atletion. Derforuden bruges Kampsportscenteret på Atletion til morgentræning.

**3.2 Har talent- og ungdomsudøvere tilstrækkelig prioriteret adgang til faciliteter?** ja

**3.3 Har eliteudøvere tilstrækkelig prioriteret adgang til faciliteter?** ja

**3.4 Er der generelt tilstrækkelig adgang til styrketræningsfaciliteter?** ja

**3.5 Udviklingsområder og planlagte handlinger på facilitetsområdet:**

Klubben ønsker at opgradere klub og omklædnings faciliteter

1. **Talent:**

**4.1 Klubbens talentudviklingspolitik:**

Brydeklubben Thrott er bevidste om konstant at sikre tilgangen af nye brydere som gennem inspirerende og relevant træning får lyst til at satse på en karriere som elitebryder. Brydeklubben Thrott var ”firstmover” klub i Danmarks Brydeforbunds ATK implementerings proces. Dermed skabes den ønskede røde tråd fra børnetræning, til talent og elite/landsholdsbryder på internationalt niveau. Ved at klubben nu udvikler en større gruppe af talent og elitebrydere, sikres at der til stadighed kan tilbydes relevant og passende sparring til klubbens brydere.   
  
Brydeklubben Thrott vil sikre at klubbens udøverne forbliver i deres vante omgivelser, bidrager til at niveauet hæves og fortsat repræsenterer Brydeklubben Thrott, nationalt og internationalt. Dermed opnår de største talenter i Brydeklubben Thrott de bedste forudsætninger for at begå sig internationalt.  
  
Nationalt vil Thrott være en klub der favner bredt, og kan tiltrække udenbys brydere, der ønsker at satse helhjertet på international brydning. Desuden vil tilflyttere give træningen en ekstra dimension og gøre gruppen af talentbrydere større og mere målrettet.  
  
De seneste år har Thrott hentet dygtige udenbys brydere til træningsmiljøet, for at hæve niveauet yderligere.

**4.2 Klubbens strategi til at rekruttere nye talenter:**

Er beskrevet i afsnittet vedrørende Talentudviklingspolitikken.

**4.3 Har specialforbundet et udviklet Aldersrelateret TræningsKoncept (ATK)** ja

**Klubstrategi for implementering af ATK:**

Brydeklubben Thrott er firstmover klub i forbundets ATK implementerings proces. Brydningens ATK er særdeles velbeskrevet og findes i sin fulde længde her https://issuu.com/danmarksbrydeforbund/docs/brat  
  
Lokalt Brydeklubben Thrott arrangerer træner work-shops, afholder seminarer for ledere, forældre og trænere, der naturligvis også har deltaget på ATK trænerkurser under DIF og Danmarks Brydeforbund.   
  
Under implementeringens start afholdtes der månedlige møder, hvor trænergruppen på de forskellige årgange diskuterede ATK implementeringen netop på deres hold, således at det blev mest muligt tilpasset virkeligheden i træningslokalet.

**4.4 Beskrivelse af klubbens aldersrelaterede træningsset-up for ungdom/talent**

*Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, udvikling fra præpubertet til pubertet og til post-pubertet, generel vs. specifik træning, træningsmiljø etc.

Beskrivelse af U14 træningen i Brydeklubben Thrott  
Lærerigt og sjovt, lære at træne alsidighed, gerne med deltagelse i andre idrætsgrene. Brydningens ABC introduceres med mere avancerede par-øvelser og akrobatik. Brydefornemmelse opnås ved kamptræning. Teknik trænes med udgangspunkt i fin koordineringsstadiet - Der sikres positive oplevelser med camps, stævnedeltagelse og andre oplevelser.   
På Brydeklubben Throtts U14 hold træner børn fra 10-14 år, på flere forskellige niveauer. Der er altid flere trænere tilstede, således at træningen tilpasses den enkelte. Der er træning 2x1,5 time ugentligt, plus funktionel styrketræning for de ældste og mest erfarne. Når en bryder ansøger om optagelse på ESAA, kommer han typisk fra dette hold.  
  
Det er vort ønske at øge den brydetekniske træning for denne aldersgruppe i kommende sæson  
  
Beskrivelse af U18 træningen i Brydeklubben Thrott  
Træningen skal være udfordrende og krævende. Træne for at træne mere. Tekniktræningen skal rette sig mod et stort udsnit af de teknikker der findes og tager udgangspunkt i automatiseringsstadiet. Begyndende periodisering/sæsonplanlægning. Der sikres positive oplevelser med stævnedeltagelse, gennem at arbejde med mål. Holdet er vigtigt og det sociale ved siden af træningen skal stimuleres. Udviklet generel brydeforståelse og alsidige gode tekniske færdigheder. Glæde ved sporten gennem udfordringer, indsigt og medindflydelse - Begyndende seriøsitet, ses ved at udøvere laver individuelle målsætninger. Når en bryder starter på ESAA, har han typisk fået sin gang på dette hold. Fuld træningsmængde er 6 træninger á 1-2 times varighed.

**4.5 Beskrivelse af træningsinitiativer, der forbereder klubbens talenter bedst muligt til overgangen mellem talent og elite:**

Den direkte overgang fra U14 bryder, til U18 bryder, med ESAA morgentræninger kan være ganske stor. Derfor er der stor fokus i trænergruppen, på at gøre denne overgang mest muligt ”glidende”. Når en bryder nærmer sig optag på ESAA inviteres han med til træningen på U18 holdet, men har fortsat sin base på U14. Gradvist over en periode, på typisk 1-1,5 år øges træningsmængden til de nævnte 6 træningspas. Ligeledes forestår trænerteamet fra U18 og seniorholdet, med mellemrum træningen på U14, således at de yngre brydere stifter bekendtskab med teamet, deres metoder og en højere intensitet. Ydermere giver dette mulighed for U14 trænerne at lade sig inspirere fra andre – til den daglige træning.   
  
Overgangen fra U18 til seniorholdet, kan også være et stort skridt for bryderen, men ligesom det er et stort fokuspunkt for vejen fra U14 til U18 er det naturligvis også dette for overgangen fra at være en talentfuld bryder - også på internationalt niveau, til at skulle etablere sig som elitesportsudøver. En elitebryder i sin bedste alder, træner gennemsnitligt 10 gange ugentligt, alt efter periode. For at denne overgang skal være mest muligt glidende, deltager juniorbrydere på udvalgte samlinger, turneringer mv i ind – og udland, således at de gradvist stifter mere og mere bekendtskab med tempoet og vænner sig til den højere intensitet der naturligvis er på sådanne samlinger.

**4.6 Klubbens fokus på talenters udvikling af mentale-, sociale- og menneskelige kompetencer:**

Brydeklubben Thrott er særdeles bevidste om at det kræver en sund sport-life-balance at komme til tops nationalt og internationalt i brydesporten. Klubben bakker i stor stil op om bryderne og hjælper dem med at finde lærepladser, jobs og om nødvendigt boliger, der bakker op om og gør det muligt at dyrke brydning på talent/elite niveau, og samtidig have et job og en tilværelse ved siden af en krævende sport.

**4.7 Er klubben bevidst om** [**Team Danmark og DIF’s værdisæt for talentudvikling**](https://umbraco.teamdanmark.dk/media/1160/2017-04-18_talenthuset_-_vaerdisaet_for_talentudvikling_i_dansk_idraet.pdf?)ja

* Hvis ja, implementeres dette værdisæt i klubbens talentarbejde? ja

**4.8 Klubbens talentmålsætninger og fokusområder for de kommende 2-3 år:**

Thrott har mange brydere med på udviklingsholdet under Danmarks Brydeforbund, samt netop kvalificeret 2 til ungdomslandsholdet, med yderligere 2 fortsat på prøve. Vores målsætning er at disse brydere skal tilbydes en lang række træningssamlinger og udenlandske turneringer, for at få mulighed for at måle sig med nogen af de bedste.   
  
De unge brydere deltager til Senior DM, sammen med elitebryderne, for at lære, men flere af dem skal også tage medaljer, og i løbet af 3 år, gøre sig gældende i en DM finale.   
  
En anden målsætning er desuden at få flere brydere indlemmet på ungdomslandsholdet, blandt den gruppe der i dag er i udviklingstruppen. Og for de der allerede er der, er målet at de skal have deres internationale mesterskabsdebut inden for de kommende 3 år.

1. **Elite:**

**5.1 Klubbens elitepolitik:**

Formålet med denne elitepolitik er at skabe en overordnet strategi for Brydeklubben Thrott’s (BT) elitearbejde på tværs af discipliner og aldersgrupper, samt at sætte rammer for ansvar og aktiviteter der udføres af BT, Danmarks Brydeforbund eller den enkelte eliteløber.  
Begrebet ”elite” dækker over den gruppe af idrætsudøvere, der deltager i og gør sig gældende i nationale og/eller internationale konkurrencer.  
Elitepolitikken defineres og vedligeholdes løbende af BT’s bestyrelse i samarbejde med klubbens Trænerudvalg og Sportschefen i Danmarks Brydeforbund.  
  
Mål for elitearbejdet i Brydeklubben Thrott:  
De konkrete mål for elitearbejdet i BT fastlægges med forskellig detaljeringsgrad og målgruppe i såvel bestyrelsesregi, som i trænerudvalg og af den enkelte Bryder. Det er op til Trænerudvalget og den enkelte bryder at gøre sig bekendt med BT’s overordnede elitemål, samt at indrette detaljemål, således at disse stemmer overens med de overordnede mål.  
  
Der sættes følgende overordnede mål for BT’s elitearbejde:  
Præstationsmål:  
1) BT skal udvikle Brydere i såvel ungdoms- som seniorrækkerne, der deltager i og vinder medaljer i de nationale og internationale turneringer samt nationale og internationale mesterskaber.  
2) BT skal aktivt støtte brydere i såvel ungdoms- som seniorrækkerne, der på eget initiativ deltager i og vinder medaljer i de nationale konkurrencer.  
3) BT skal aktivt støtte Brydere i såvel ungdoms- som seniorrækkerne, der deltager i og gør sig gældende i internationale konkurrencer  
4) BT skal så vidt muligt have mindst 6 elitebrydere i hver aldersgruppe Dette for at kunne fastholde klubbens idrætsfaglige niveau, samt for at kunne skabe motivation og inspiration for brydere i alle rækker samt sikre optimal sparring.  
5) BT skal så vidt muligt sørge for sparring fra andre klubber/lande hvis der ikke er optimal sparring for alle elite brydere i det daglige setup.  
  
Processmål:  
1) BT skal gennem sit trænerudvalg sørge for at planlægge idrætsaktiviteter, der kan udvikle en Bryder fra begynder til elitebryder.  
2) BT skal aktivt samarbejde med Danmarks Brydeforbund og andre brydeklubber for at tilgodese bryderens behov for koordinering af træning, konkurrencedeltagelse, udstyr, sponsorer og lign.  
3) BT skal sørge for trænerkapacitet i det omfang Danmarks Brydeforbunds landstrænere ikke tilgodeser bryderens behov.  
4) BT skal støtte elitebryderen i promovering af såvel klubben, som bryderen selv.  
Økonomiske mål:  
1) BT skal ikke nødvendigvis finansiere alle elitebryderens aktiviteter, men BT skal sikre at alle muligheder for økonomisk støtte til elitearbejdet – det være sig kommunalt eller anden offentlig støtte, sponsorer, støtte fra forbundet, støtte fra private kilder og legater – er undersøgt og udnyttet optimalt.  
2) BT skal afsætte midler i budgettet der kan søges af elitebryderen og tildeles bryderen efter nærmere definerede kriterier.  
  
Etiske mål:  
1) Elitebryderen skal fremstå som et godt eksempel til efterfølgelse såvel idrætsfagligt, socialt og moralsk, både på og uden for madrassen.  
2) BT tolererer ingen former for brug af doping, euforiserende stoffer, narkotika eller alkohol til forbedring af præstationer eller i forbindelse med udøvelsen af eliteidræt.  
3) Alle BT medlemmer involveret i elitearbejdet, både bestyrelse, trænerudvalg, trænere, frivillige og elitebrydere skal leve op til brydeforbundets og Dansk Idræts Forbunds etiske regler.  
  
Samarbejde med Brydeforbundets elitearbejde:  
BT betragter sig som en vigtig del af brydeforbundets elitearbejde, og BT stiller op med personressourcer i forbindelse med gennemførelse af eliteorienterede aktiviteter i forbundsregi. Vi ønsker at koordinere udviklende aktiviteter med forbundet, fra det tidspunkt i en Bryders karriere, hvor han/hun er potentiel deltager på forbundets udvalgt hold eller landshold.  
BT vil skabe forhold i klubregi, der sømløst kan synkroniseres med Brydeforbundets tilbud til elitebryderen.  
  
Samarbejde med Aarhus Kommunes elitearbejde.  
Aarhus Kommunes elitesports-satsning er udmøntet i dannelsen Fonden Eliteidræt Aarhus, der arbejder for at Aarhus bliver det bedste sted i Danmark at dyrke eliteidræt. Det gør man blandt andet ved at yde støtte til etablering af lokale elitekraftcentre. Derudover indgår Sport & Fritid i et partnerskab (Elite Sports Akademi Aarhus), som giver unge talenter mulighed for at kombinere elitetræning og uddannelse.  
Det er Brydeklubben Throtts klare politik at deltage og bidrage i størst mulige omfang i dette arbejde.   
  
Brydeklubben Thrott’s eliteaktiviteter   
BT’s trænerudvalg skal sørge for at planlægge aktiviteter, der kan udvikle bryderen fra begynder til elite.  
Trænerudvalget skal i samarbejde med brydeforbundets udvalgte hold og landshold koordinere træningsindsats og konkurrencedeltagelse.  
Bestyrelsen ser gerne, at trænerudvalget opererer på tværs af klubskel i forbindelse med elitearbejdet, såfremt dette kan medføre en stordriftsfordel eller medvirke aktivt til udbredelse af disciplinen.  
  
Brydeklubben Thrott’s administrative eliteaktiviteter.  
Bestyrelsen uddeler ansvar for varetagelsen af de administrative eliteaktiviteter.  
En elitepulje til økonomisk støtte til elitebryderne fastlægges i forbindelse med den årlige budgetlægning. Bestyrelsens elitepulje er et samlet beløb på tværs af aldersgrupper som administreres af trænerudvalget og bruges på elitebrydere og gives kun til idrætsaktiviteter, der understøtter bryderens elitesatsning.   
Koordinering af klubben elitearbejde med kommunens elitepolitik varetages af bestyrelsen.  
Koordinering af klubbens elitearbejde med brydeforbundet foregår dels på et administrativt plan af bestyrelsen og dels på et idrætsfagligt plan af trænerudvalget.  
Bryderens ansvar:  
Det er bryderens ansvar at holde sig på eliteplan rent idrætsmæssigt.  
Det er bryderens ansvar i samarbejde med klubben at planlægge sin karriere og gennemføre aktiviteterne på eget ansvar og initiativ.  
Bryderen sørger selv for alt udstyr medmindre klubben tilbyder specielle ordninger.  
Bryderen er berettiget til at etablere personlige sponsorkontrakter under hensyntagen til klubbens sponsorer. Klubben har dog vetoret overfor bryderens personlige sponsorer.  
Bryderen skal erkende fordelene ved at være i klubben og aktivt arbejde på at understøtte klubbens visioner og mål.  
Bryderen deltager i sociale aktiviteter i klubben og sørger for at udbrede princippet om at brydere er ”holdkammerater i træningslokalet og konkurrenter på madrassen”.  
Bryderen skal stille sig til rådighed for aktiviteter i nærområdet og i medier, der er med til at fremme interessen for brydesporten, klubben og bryderens mål og resultater.  
Bryderen skal overholde de etiske regler og optræde som et godt eksempel for andre i klubben.  
  
Bryderens muligheder i Brydeklubben Thrott’s regi:   
Udover det normale omfattende tilbud af trænings og sociale aktiviteter i klubben har bryderen følgende muligheder i klubregi:  
1. Økonomisk støtte til elite orienterede idrætsaktiviteter.  
2. Rådgivning i forbindelse med planlægning af aktiviteter  
3. Rådgivning om træningsprincipper  
4. Rådgivning om udstyr  
5. Rådgivning om fysiologiske forhold  
6. Rådgivning om forhold til sponsorer  
7. Hjælp til promovering af bryderen i nærområdet samt medier.  
8. Hjælp til koordinering med skoler og uddannelsesinstitutioner, samt til søgning af undervisningsstøtte.  
9. Etablering af kontakt til brydeforbundets landstrænere og koordinering med landshold  
10. Etablering og koordinering med brydeforbundets aktiviteter og forhold.  
Økonomisk støtte søges af bryderen i bestyrelsen for BT. Ansøgningen går via trænerudvalget, der udtaler sig om ansøgningen.   
Anden form for hjælp og rådgivning ydes gennem trænerudvalget.  
  
Bestyrelsen, Brydeklubben Thrott

**5.2 Beskrivelse af klubben træningsset-up for senior/elite**

*Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, generel vs. specifik træning, træningsmiljø, selvtræning vs. holdtræning etc.

Brydeklubben Throtts elitebrydere har 7-10 træningspas af om ugen af 2 timer fordelt på 2-4 gange morgentræning samt aftentræning alle ugedage.  
Elitetruppen består af både ungdom og seniorbrydere som træner sammen.  
Ud over de planlagte træningspas træner den enkelte udøver selv efter plan udarbejdet af trænerne.  
Træningen ledes af klubbens headcoach samt assistenttræneren.

**5.3 Klubbens målsætninger for eliteafdelingen i de kommende 2-3 år:**

Brydeklubbens målsætning er at blive det foretrukne sted for elite samt talenter at samles samtidig med at de tager deres uddannelse.  
  
Hovedmålet for Eliteholdet er OL kvalifikation 2024. Martynas Nemsevicius, Mathias Bak og Tobias Fonnesbek forventes på dette tidspunkt at kandidere til kvalifikation  
Herudover er der årligt EM og VM både for Senior, Juniorer og Ungdom. Klubbens målsætning er at være repræsenteret med 6 gange ved disse mesterskaber i løbet af de næste 2 år. Herunder medaljekampe til Mathias Bak, Martynas Nemsevicius og Tobias Fonnesbek  
I 2022 er målsætningen at kvalificere Martynas Nemsevicius og Mathias Bak til Senior VM i Beograd, samt at genvinde holdtitilen ved DM, som afholdes til DM ugen i Aalborg i Juni.

# Trænerressourcer og talentmanagement:

**6.1 Ledelsesansvarlige for trænere og talentudvikling:**Esben Fonnesbek, Sportslig ansvarlig og næstformand, refererer til Bestyrelsen

**6.2 Strategi for trænerudvikling/træneruddannelse:**

Klik her for at angive tekst.

Brydeklubben Throtts hovedmålsætning er at blive det foretrukne sted for elite samt talenter at samles samtidig med at de tager deres uddannelse.

**6.3 Navne på trænere og et kort formuleret erfarings- og uddannelsesmæssigt CV:**

Trænerteamet består bl.a. af følgende:  
Bagir Bogdanov, Headcoach.  
Ansvarlig for træningen for ESAA udøvere samt talent og elitehold i Brydeklubben Thrott. Desuden gæstetræner på ungdomshold for at sikre rød tråd i træningen.   
Tidligere succestræner i den norske klub Kolbotn, norsk juniorlandstræner. Har ligeledes trænet i Letland og USA. Højeste internationale træneruddannelse.   
  
Lars Fonnesbek, ass træner:   
Har Danmarks Brydeforbunds træneruddannelse og deltaget i en række internationale trænerkurser. Tidligere Ungdomslandstræner. Tidligere dansk mester og deltager ved EM og VM.   
  
Thomas Schougaard, Fysisk træner: Diplomtræner fra Aalborg Sportshøjskole. Ansvarlig for fysisk træning  
  
Tine Randrup Thomsen, mentaltræner – ESAA hold  
  
Simon Stewart, fysisk træner for Mathias Bak  
Mikkel Wind, børnetræner: tidligere landsholdsbryder og EM deltager, nu påbegyndt træneruddannelse  
  
Alle har eller er i gang med træner uddannelse på DIF plan, og forbundsplan med ATK i Danmark og træneruddan-nelse i Sverige.

**6.4 Er klubbens aflønning af talent- og elitetrænere prioriteret?**

Klubben er primært drevet af frivillig arbejdskraft dog er headcoach fuldtidsansat. Fysisk træner og Metal træner er honorarlønnet med penge fra EIÅ bevilling, sponsorer og bevilling udefra.

**6.5 Øvrige relevante informationer vedrørende træner set-up:**

Klik her for at angive tekst.

# Samarbejdsaftaler:

**ESAA**

**7.1 Har sportsgrenen et formaliseret ESAA samarbejde?** ja

**7.2 Har klubben et formaliseret ESAA samarbejde?** ja

* Hvis ja, er der sammenhæng mellem ESAA træningen og klubtræningen

(kort beskrivelse)? De to af morgentræningerne udføres i ESAA regi og flere brydere tager deres uddannelse i ESAA regi. Træner i ESAA og klubregi er samme

* Er der sammenhæng mellem klubbens krav til udøvere og ESAA’s [Code of Conduct](https://esaa.dk/media/16774/esaa-code-of-conduct-version-2018.pdf)? ja

**DIF/Team Danmark**

**7.3 Har sportsgrenen en placering i Team Danmarks støttekoncept**: ja

* Hvis ja, hvilken? Klik eller tryk her for at skrive tekst.

**7.4 Fungerer klubben som elite- eller kraftcenter under specialforbundet (med støtte fra Team Danmark)?:**

nej

* Hvis ja, hvilken? Klik her for at angive tekst.

**7.5 Fungerer klubben som forbundsgodkendt kraftcenter (uden støtte fra Team Danmark)?:** nej

* Hvis ja, beskrives klubbens rolle i forbundet: Klik her for at angive tekst.

# Uddannelse

**7.6 Beskrivelse af klubbens eventuelle samarbejde med uddannelsesinstitutioner (udover ESAA):**

Mathias Bak har flexible ordninger på AU  
ESAA Bryder Daniel Pedersen har forlænget forløb under sin tømreruddannelse via Team Danmark godkendelse

1. **Supportfunktioner:**

**8.1 Beskrivelse af supportfunktioner klubben har til rådighed til at supportere talenter:**

* Medicinsk, mentalt, kost, testning, fysisk træningsvejledning etc.

Klubben har via samarbejdet med ESAA adgang til ovenstående og endvidere har klubben en fysisk træner og fysioterapeut tilknyttet.   
Simon Stewart er tilknyttet som Mathias Bak’s fysiske træner  
Tine Randrup Thomsen er tilknyttet som mentaltræner for særligt ESAA udøverne.

**8.2 Beskrivelse af supportfunktioner klubben har til rådighed til at supportere elite:**

* Medicinsk, mentalt, kost, testning, fysisk træningsvejledning etc.

Klik her for at angive tekst.

Simon Stewart er tilknyttet som Mathias Bak’s fysiske træner

Vi samarbejder med privat fysioterapeut, massør mv – særligt rettet mod Mathias Bak.

**8.3 Har de bedste talenter adgang til Team Danmarks support funktioner?** Nej

**8.4 Har de bedste seniorer adgang til Team Danmarks support funktioner?** ja

**8.5 Er der i klubben kendskab til** [**DIF’s vidensbank**](https://www.dif.dk/da/forening/uddannelse/udgivelser)**?** ja

**8.6 Har klubben en politik på spil-området, der indeholder retningslinjer for**

**gambling og betting?**

**8.7 Er der i klubben kendskab til** [**Center for Ludomanis**](https://ludomani.dk/) **hotline og hjælpefunktioner?** ja

* Har trænerne i klubben den nødvendige viden omkring ludomani og

spilleafhængighed, til at ”spotte” og hjælpe udøvere med

spilleproblemer videre til disse hjælpefunktioner? ja

**8.8 Er der i klubben kendskab til** [**Team Danmark og DIFs**](file:///C://Users/az44972/Downloads/04220%20%20Spiseforstyrrelser%20blandt%20sportsudvere%20redigeret%202018.pdf) **hjælpefunktioner i forbindelse med spiseforstyrrelser?** ja

* Har trænerne i klubben den nødvendige viden om spiseforstyrrelser til  
  at ”spotte” og hjælpe udøvere med spiseforstyrrelser videre til disse

hjælpefunktioner? ja

**8.9 Har klubben en politik på sociale medier-området, der indeholder retningslinjer for**

**brugen af sociale medier blandt klubben udøvere?** Nej

**8.10 Har klubben en politik på området vedr. krænkende handlinger, der indeholder retningslinjer for**

**forebyggelse og håndtering af krænkende handlinger blandt klubben udøvere?**  Nej

**8.11 Udviklingsområder og planlagte handlinger på supportfunktionsområdet:**

Vi ønsker at en sådan politik oprettes i samarbejde med Danmarks Brydeforbund i løbet af det kommende år

# Andre forhold

Klik her for at angive tekst.